[{"text_idx": "#000006", "text": "Bydd ein Prif Weithredwr Lesley Jones yn camu i lawr o\u2019i ro\u0302l fis Hydref eleni ar o\u0302l 12 mlynedd wrth y llyw."}, {"text_idx": "#000007", "text": "Ers 2010, mae Lesley wedi hyrwyddo mentrau i greu a diogelu mannau gwyrdd yn llwyddiannus, yn cynnwys Lleoedd Lleol ar gyfer Natur, Y Goedwig Hir, Y Goedwig Fechan a\u2019r Faner Werdd ar gyfer Parciau. Hi hefyd oedd y grym y tu o\u0302l i fudiad Caru Cymru \u2013 ein menter fwyaf erioed i ddileu sbwriel a gwastraff. Dywedodd Lesley:"}, {"text_idx": "#000008", "text": "Mae wedi bod yn fraint bod yn Brif Swyddog Gweithredol Cadwch Gymru\u2019n Daclus dros y deuddeg mlynedd pleserus a boddhaus diwethaf. Rwyf wedi dysgu cymaint ac wedi cyfarfod a\u0302 chymaint o bobl ragorol ar hyd y ffordd. Mae ymrwymiad ac angerdd y ti\u0302m o staff wedi fy ysbrydoli a thrwy gydol fy amser yma, rwyf wedi cael cefnogaeth barhaus gan ein Hymddiriedolwyr wrth wynebu heriau a chreu mentrau newydd. Mae llawer wedi cael ei gyflawni trwy gydweithio fel ti\u0302m ac mewn partneriaeth ag eraill. Rydym wedi gwneud gwahaniaeth cadarnhaol i lawer o bobl ac i\u2019n hamgylchedd gwerthfawr."}, {"text_idx": "#000009", "text": "Bydd Lesley yn ymddeol o waith amser llawn i dreulio mwy o amser gyda\u2019i theulu a\u2019i chi annwyl, Ruby. Fodd bynnag, bydd yn parhau fel llywydd y Sefydliad Addysg Amgylcheddol (FEE), ro\u0302l y mae wedi ei chyflawni ers 2016. O dan arweinyddiaeth Lesley, mae rhaglenni FEE, yn cynnwys Eco-Sgolion, Y Faner Las a Goriad Gwyrdd (ar gyfer twristiaeth) wedi tyfu\u2019n fyd-eang ac ar draws Cymru."}, {"text_idx": "#000010", "text": "Wrth i Cadwch Gymru\u2019n Daclus ddechrau eu 50fed blwyddyn, mae\u2019r amser yn iawn i mi drosglwyddo\u2019r awenau. Byddaf yn gweld eisiau arwain y sefydliad rhagorol hwn, ond rwy\u2019n gwybod y bydd Cadwch Gymru\u2019n Daclus yn parhau\u2019r gwaith gwych a phwysig y mae\u2019n ei wneud."}, {"text_idx": "#000012", "text": "Hoffwn achub ar y cyfle hwn i ddiolch i Lesley am ei chyfraniad eithriadol dros y 12 mlynedd diwethaf. Mae ei hangerdd a\u2019i hymrwymiad wedi galluogi Cadwch Gymru\u2019n Daclus i ffynnu, gan wneud gwahaniaeth sylweddol i\u2019n hamgylchedd ac i gymunedau ar draws y wlad. Bydd y Bwrdd, y staff a\u2019r gwirfoddolwyr yn gwneud ein gorau glas i ddatblygu gwaith Lesley. Rwy\u2019n siw\u0302r y byddwn yn dod o hyd i\u2019r person iawn i\u2019n helpu i gyflawni ac atgyfnerthu ein henw da fel elusen amgylcheddol flaenllaw"}, {"text_idx": "#000014", "text": "Rydym bellach yn recriwtio Prif Weithredwr newydd. A oes gennych chi\u2019r nodweddion, y sgiliau a\u2019r profiad i arwain elusen uchelgeisiol a dibynadwy? Os ydych chi\u2019n rhannu ein gweledigaeth o Gymru hardd y mae pawb yn gofalu amdani ac yn ei mwynhau, byddem wrth ein bodd yn derbyn eich ffurflen gais i ymuno a\u0302 ni."}, {"text_idx": "#000017", "text": "Ysgolion dros Gymru yn dechrau plannu miloedd o goed"}, {"text_idx": "#000019", "text": "Rydyn ni\u2019n galw ar bob ysgol i gael siop gyfnewid gwisg ysgol"}]